Ақтөбеде итті пышықтап, аяусыз тепкен оқушыны полиция есепке алды
DATE: 19:06, 01 Қараша 2024 | GMT +5
TITLE: Ақтөбеде итті пышықтап, аяусыз тепкен оқушыны полиция есепке алды
URL: https://kaz.inform.kz/news/aktobede-itt-pishiktap-ayausiz-tepken-okushini-politsiya-esepke-aldi-42f26a/
META: DATE: 19:06, 01 Қараша 2024 | GMT +5
TOTAL WORDS: 111
AUTHOR(S):
TEXT: Ақтөбе облыстық полиция департаменті әлеуметтік желідегі видеоны зерттеп, баланың кім екенін анықтады. – Әлеуметтік желіге талдау жүргізу барысында жас баланың итті қорлап, пышақ сұққан бейнежазбасы анықталды. Тексеру барысында оқиға биыл мамыр айында Темір ауданының аумағында болғаны және жануарға қатігездік танытқан 9-сынып оқушысы екені белгілі болды. Оқушы өзінің атаанасымен бірге полиция бөліміне жеткізілді. Қазіргі таңда полиция тексеру жұмыстарын жүргізіп жатыр. Сонымен қатар оқиға аудан әкімдігі жанындағы кәмелетке толмағандар ісі жөніндегі комиссия отырысында баланың ата-анасының қатысуымен қаралады. Жасөспірім полицияның есебіне қойылады. Сонымен қатар қылмыстық іс қозғау мәселесі шешіліп жатыр, - деп хабарлады Ақтөбе облыстық ПД баспасөз қызметінің жетекшісі Ерболат Сарқұлов. Еске салсақ, биыл Ақтөбед 6 жасөспірім есірткі саудасы бойынша ұсталып, тергеу изоляторына қамалды
